b"\n_START_ARTICLE_\nCama-roja vera\n_START_SECTION_\nDescripci\xc3\xb3\n_START_PARAGRAPH_\nLes fulles s\xc3\xb3n basals i en roseta, peciolades, limbe ovalat-lanceolat o ovalat-oblong, de base cuneada o cordada amb nervadura reticulada i reticle estrenyent-se cap al marge. Tiges amb est\xc3\xadpules transformades en una ocrea. Infloresc\xc3\xa8ncia paniculiforme amb flors en verticils. Flors hermafrodites, ped\xc3\xadcels articulats per sota de la meitat. Periant de 6 peces, les externes s\xc3\xb3n patents, les internes liguliformes i tuberculades. El fruit el presenta en forma d'aquenis.\n_START_SECTION_\nH\xc3\xa0bitat\n_START_PARAGRAPH_\nLa paradella \xc3\xa9s pr\xc3\xb2pia de zones d'herba humides m\xc3\xa9s o menys nitr\xc3\xb2files; es presenta en els marges de les s\xc3\xa9quies, terrenys inundables i fins i tot en camps molt irrigats i els seus marges. T\xc3\xa9 una distribuci\xc3\xb3 hol\xc3\xa0rtica."